Document ID: 32008R0202

UREDBA KOMISIJE (ES) št. 202/2008
z dne 4. marca 2008
o spremembi Uredbe (ES) št. 178/2002 Evropskega parlamenta in Sveta glede števila in poimenovanja znanstvenih svetov Evropske agencije za varnost hrane
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti drugega pododstavka člena 28(4) Uredbe,
ob upoštevanju prošnje Evropske agencije za varnost hrane z dne 12. septembra 2007,
ob upoštevanju naslednjega:
(1)
Svet za živilske aditive, arome, pomožna tehnološka sredstva in snovi v stiku z živili je ključni element varnosti prehranske verige in varstva potrošnikov.
(2)
Izkušnje kažejo, da je svet od svojega nastanka prejel skoraj 50 % skupnega števila vprašanj, poslanih Evropski agenciji za varnost hrane (EFSA). Kljub povečanju letnega števila sprejetih znanstvenih mnenj, ima svet težave z obvladovanjem delovnih obremenitev.
(3)
V prihodnosti se s sprejetjem nove vertikalne zakonodaje na področju vitaminov in mineralov, dodanih hrani, ter o živilskih aditivih, aromah in živilskih encimih pričakuje povečanje števila vprašanj, naslovljenih na svet.
(4)
Zato je treba svet nadomestiti z dvema novima svetoma, imenovanima „Svet za živilske aditive in hranilne vire, dodane živilom“ oziroma „Svet za snovi v stiku z živili, encime, arome in pomožna tehnološka sredstva“.
(5)
Cilj delitve pristojnosti med novima svetoma mora biti zagotovilo, da strokovno znanje vsakega sveta sovpada z njegovim področjem pristojnosti in prispeva k boljši uravnoteženosti dela. Postopki upravljanja znanstvenega odbora in svetov EFSA morajo zagotavljati prožno usklajevanje in usklajene metode.
(6)
Uredbo (ES) št. 178/2002 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V členu 28(4) Uredbe (ES) št. 178/2002 se prvi pododstavek spremeni:
1.
točka (a) se nadomesti z naslednjim:
„(a)
svet za živilske aditive in hranilne vire, dodane živilom;“
2.
doda se naslednja nova točka (j):
„(j)
svet za snovi v stiku z živili, encime, arome in pomožna tehnološka sredstva“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2008

Labels: 10
0
15